pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-โฆษกฯ ยืนยัน รัฐบาลไม่ละเลยวิถีชุมชนและคุณภาพสิ่งแวดล้อม ชี้สร้างโรงไฟฟ้าเพื่อความมั่นคงด้านพลังงาน ย้ำ กฟผ.ดำเนินการรัดกุมทุกขั้นตอน วอนผู้เห็นต่างแสดงความเห็นสร้างสรรค์
วันศุกร์ที่ 17 กุมภาพันธ์ 2560
โฆษกฯ ยืนยัน รัฐบาลไม่ละเลยวิถีชุมชนและคุณภาพสิ่งแวดล้อม ชี้สร้างโรงไฟฟ้าเพื่อความมั่นคงด้านพลังงาน ย้ํา กฟผ.ดําเนินการรัดกุมทุกขั้นตอน วอนผู้เห็นต่างแสดงความเห็นสร้างสรรค์
โฆษกฯ ยืนยัน รัฐบาลไม่ละเลยวิถีชุมชนและคุณภาพสิ่งแวดล้อม ชี้สร้างโรงไฟฟ้าเพื่อความมั่นคงด้านพลังงาน ย้ํา กฟผ.ดําเนินการรัดกุมทุกขั้นตอน วอนผู้เห็นต่างแสดงความเห็นสร้างสรรค์ ไม่ก่อความวุ่นวาย
วันที่ 17 กุมภาพันธ์ 2560 พลโท สรรเสริญ แก้วกําเนิด โฆษกประจําสํานักนายกรัฐมนตรี เปิดเผยถึงกรณีที่เครือข่ายต้านโรงไฟฟ้าถ่านหินออกแถลงการณ์ขอให้รัฐบาลยุติการก่อสร้างโรงไฟฟ้าที่ อ.เทพา จ.สงขลา และที่ อ.เหนือคลอง จ.กระบี่ โดยนัดรวมตัวคัดค้านที่ทําเนียบรัฐบาลในเร็ว ๆ นี้ ว่า รัฐบาลตระหนักถึงความมั่นคงด้านพลังงานไฟฟ้าของพื้นที่ภาคใต้ไม่น้อยไปกว่าคุณภาพชีวิตของพี่น้องประชาชน ดังนั้น เป้าหมายของการทําให้คนมีไฟฟ้าใช้จึงอยู่บนพื้นฐานของการรักษาสิ่งแวดล้อมควบคู่ไปกับวิถีชีวิตของคนในท้องถิ่น
“ปี 2556 เกิดไฟฟ้าดับครั้งใหญ่ใน 14 จว.ภาคใต้เกือบ 3 ชม. และความต้องการใช้ไฟฟ้าของภาคใต้เพิ่มขึ้นร้อยละ 4.5 ต่อปี โดยพื้นที่ฝั่งทะเลอันดามันไม่มีโรงไฟฟ้าเป็นของตนเอง แต่ต้องพึ่งไฟฟ้าที่ส่งไปจากภาคกลาง และ หากไม่มีการสร้างโรงไฟฟ้าใหม่ก็จะเกิดความเสี่ยงเรื่องพลังงาน ตั้งแต่ปี 2562 เป็นต้นไป”
พลโท สรรเสริญ กล่าวต่อว่า หากผู้คัดค้านยอมรับว่าความต้องการใช้ไฟฟ้ามีมากขึ้น แต่ไม่เห็นด้วยกับการสร้างโรงไฟฟ้า ก็ต้องเสนอแนวทางแก้ไขปัญหาในระยะยาวให้กับประเทศและคนส่วนใหญ่ในภาคใต้ด้วย เพราะที่ผ่านมารัฐบาลพยายามรับฟังความคิดเห็นมาโดยตลอด แต่ยังไม่เห็นข้อเสนอที่ชัดเจนว่า ควรจะดําเนินการอย่างไร มีแต่เพียงออกมาคัดค้าน อย่างไรก็ตาม ในวันนี้ (17 ก.พ. 60 )จะมีการประชุมคณะกรรมการนโยบายพลังงานแห่งชาติเพื่อพิจารณาในเรื่องนี้ เพื่อหาทางออกที่ดีที่สุด
ที่ผ่านมาการไฟฟ้าฝ่ายผลิตแห่งประเทศไทย (กฟผ.) ได้พิจารณาอย่างรอบด้านแล้ว จนได้ข้อสรุปว่าโรงไฟฟ้าถ่านหินมีความเหมาะสมมากที่สุดในแง่ของการลงทุน เมื่อเปรียบเทียบกับพลังงานอื่น ๆ เช่น พลังงานแสงอาทิตย์ ลม ปาล์มน้ํามัน หรือก๊าซธรรมชาติเหลว พร้อมทั้งได้ดําเนินการตามหลักวิชาการทั้งการศึกษาคุณภาพอากาศในรัศมีมากกว่า 5 กม.จากจุดสร้างโรงไฟฟ้า ครอบคลุมพื้นที่กว้าง 30 กม. ยาว 30 กม. หรือคิดเป็นพื้นที่ 900 ตร.กม. รวมถึงศึกษาข้อมูลด้านทะเลและชายฝั่ง การใช้น้ําและระบายน้ําอย่างละเอียดในรัศมีมากกว่า 5 กม.และพื้นที่บางส่วนของ จ.ปัตตานีด้วย เพื่อให้มั่นใจว่าโรงไฟฟ้าถ่านหินจะไม่ส่งผลกระทบต่อระบบนิเวศทางทะเล การประกอบอาชีพประมง เกษตรกรรม และวิถีชุมชนตามที่กล่าวอ้าง
นอกจากนี้ กฟผ.ได้จัดเวทีรับฟังความคิดเห็นของประชาชนในหลายพื้นที่ และไม่เคยปิดกั้นพี่น้องประชาชนจากจังหวัดใกล้เคียงทั้ง จ.ปัตตานี ยะลา และนราธิวาส รวมทั้งยังใช้สื่อประชาสัมพันธ์ เช่น วิทยุชุมชน เว็บไซต์ และเจ้าหน้าที่ของบริษัทที่ปรึกษาลงพื้นที่พูดคุยกับประชาชนเป็นรายกลุ่มและรายครัวเรือน เพื่อให้เกิดการแลกเปลี่ยนความคิดเห็นอย่างกว้างขวาง
“รัฐบาลขอเรียกร้องให้กลุ่มผู้คัดค้านแสดงความเห็นอย่างสร้างสรรค์ ไม่กระทําการที่ขัดต่อกฎหมาย หรือสร้างความเดือดร้อนให้แก่ผู้อื่น โดยยืนยันว่าเมื่อรัฐบาลยินดีรับฟังความคิดเห็นของท่านแล้ว ท่านก็ควรรับฟังรัฐบาลและคนส่วนใหญ่ด้วยเช่นเดียวกัน”
----------------------
รัฐบาลไทย-ข่าวทำเนียบรัฐบาล-ผลการประชุมคณะกรรมการประสานงานสภานิติบัญญัติแห่งชาติ (ปนช.)
วันจันทร์ที่ 19 กุมภาพันธ์ 2561
ผลการประชุมคณะกรรมการประสานงานสภานิติบัญญัติแห่งชาติ (ปนช.)
ผลการประชุมคณะกรรมการประสานงานสภานิติบัญญัติแห่งชาติ (ปนช.)
วันนี้ (19 กุมภาพันธ์ 2561) เวลา 09.30 น. ณ ห้องประชุม 301 ตึกบัญชาการ ทําเนียบรัฐบาล นายสุวพันธุ์ ตันยุวรรธนะ รัฐมนตรีประจําสํานักนายกรัฐมนตรี เป็นประธานการประชุมคณะกรรมการประสานงานสภานิติบัญญัติแห่งชาติ (ปนช.) เพื่อพิจารณาร่างพระราชบัญญัติเงินทดแทน (ฉบับที่ ..) พ.ศ. ....และ ร่างพระราชบัญญัติธนาคารเพื่อการส่งออกและนําเข้าแห่งประเทศไทย (ฉบับที่ ..) พ.ศ. .... ดังนี้
1. ร่างพระราชบัญญัติเงินทดแทน (ฉบับที่ ..) พ.ศ. .... เสนอโดยกระทรวงแรงงาน
สาระสําคัญของร่างพระราชบัญญัติ
(1) แก้ไขขอบเขตการใช้บังคับของพระราชบัญญัตินี้ โดยให้คุ้มครองลูกจ้างซึ่งได้รับจ้างงานในประเทศของสถานเอกอัครราชทูตและองค์การระหว่างประเทศ ลูกจ้างของส่วนราชการ ลูกจ้างซึ่งทํางานในองค์กรของนายจ้างที่มิได้มีวัตถุประสงค์เพื่อแสวงหากําไรทางเศรษฐกิจ
(2) กําหนดให้ผู้ประกอบกิจการที่ได้ว่าจ้างด้วยวิธีเหมาค่าแรงอยู่ในฐานะนายจ้างและมีหน้าที่ต้องปฏิบัติตามพระราชบัญญัตินี้
(3) แก้ไขการจ่ายค่ารักษาพยาบาล การจ่ายค่าฟื้นฟู รวมทั้งการจ่ายค่าทําศพกรณีลูกจ้างประสบอันตรายหรือเจ็บป่วยจนถึงแก่ความหรือสูญหาย
(4) แก้ไขอัตราการจ่ายค่าทดแทนในกรณีลูกจ้างประสบอันตราย เจ็บป่วย หรือสูญหายจากร้อยละหกสิบของค่าจ้างรายเดือน เป็นร้อยละเจ็ดสิบของค่าจ้างรายเดือนและระยะเวลาการจ่ายค่าทดแทน และเพิ่มบทนิยาม คําว่า “ทุพพลภาพ” เพื่อให้มีความหมายเป็นกรณีเฉพาะ เพื่อให้เกิดความชัดเจน
(5) กําหนดการได้มาซึ่งผู้แทนฝ่ายนายจ้างและลูกจ้าง โดยให้ใช้วิธีการสรรหาตามหลักเกณฑ์และวิธีการที่รัฐมนตรีกําหนดโดยคําแนะนําของคณะกรรมการ
(6) กําหนดเพิ่มเติมคุณสมบัติและลักษณะต้องห้ามของกรรมการซึ่งรัฐมนตรีแต่งตั้งแก้ไข้เพิ่มเติมวาระการดํารงตําแหน่งโดยให้มีวาระการดํารงตําแหน่งสองปี และดํารงตําแหน่งได้เพียงวาระเดียว รวมทั้งแก้ไขเพิ่มเติมเหตุแห่งการพ้นตําแหน่งของคณะกรรมการที่รัฐมนตรีแต่งตั้ง เพื่อให้สอดคล้องกับการเพิ่มคุณสมบัติและลักษณะต้องห้ามของกรรมการ
มติวิป ปนช. - เห็นสมควรเสนอแนะให้คณะรัฐมนตรีส่งสภานิติบัญญัติแห่งชาติบรรจุระเบียบวาระ
เป็นเรื่องด่วน
2. ร่างพระราชบัญญัติธนาคารเพื่อการส่งออกและนําเข้าแห่งประเทศไทย (ฉบับที่ ..) พ.ศ. .... เสนอโดยกระทรวงการคลัง
สาระสําคัญของร่างพระราชบัญญัติ
(1) กําหนดเพิ่มเติมให้ธนาคารสามารถรับประกันความเสี่ยงในการได้รับชําระเงินจากการขายสินค้าหรือบริการแก่ผู้ส่งออก และรับประกันความเสียงในการที่ธนาคารของผู้ส่งออกหรือธนาคารของผู้ลงทุนถูกเรียกให้ชําระเงินตามหนังสือค้ําประกัน รวมทั้งรับประกันความเสี่ยงในการลงทุนในต่างประเทศของผู้ลงทุน
(2) แก้ไขเพิ่มเติมองค์ประกอบของคณะกรรมการธนาคารเพื่อการส่งออกและนําเข้าแห่งประเทศไทย โดยตัดรองผู้ว่าการธนาคารแห่งประเทศไทยออกจากการเป็นกรรมการ
(3) กําหนดให้ในกรณีที่ธนาคารได้รับความเสียหายจากการดําเนินธุรกิจการรับประกันความเสี่ยงอันอาจมีผลกระทบต่อการดําเนินกิจการของธนาคาร และหรือมีผลทําให้ธนาคารไม่สามารถดํารงเงินกองทุนตามกฎกระทรวง กระทรวงการคลังสามารถจัดสรรงบประมาณรายจ่ายประจําปีหรือเงินอื่นเพื่อชดเชยภาระดังกล่าวหรือเพิ่มทุนได้
(4) แก้ไขอัตราแลกเปลี่ยนในการคํานวณเงินตราต่างประเทศเป็นเงินตราไทยเพื่อทราบยอดรวมของเงินกู้ โดยให้ใช้อัตราแลกเปลี่ยนตามที่กําหนดในกฎหมายว่าด้วยการบริหารหนี้สาธารณะ
มติวิป ปนช. - เห็นสมควรเสนอแนะให้คณะรัฐมนตรีส่งสภานิติบัญญัติแห่งชาติบรรจุระเบียบวาระ
----------------------------
รัฐบาลไทย-ข่าวทำเนียบรัฐบาล-ผลการประชุมคณะกรรมการขับเคลื่อนและปฏิรูปการบริหารราชการแผ่นดิน คณะที่ 4
วันพฤหัสบดีที่ 5 เมษายน 2561
ผลการประชุมคณะกรรมการขับเคลื่อนและปฏิรูปการบริหารราชการแผ่นดิน คณะที่ 4
ผลการประชุมคณะกรรมการขับเคลื่อนและปฏิรูปการบริหารราชการแผ่นดิน คณะที่ 4
วันนี้ (5 เม.ย. 61) เวลา 13.30 น. ณ ห้องประชุม301ตึกบัญชาการ1 ทําเนียบรัฐบาล พลเอกฉัตรชัย สาริกัลยะ รองนายกรัฐมนตรี เป็นประธานประชุมคณะกรรมการขับเคลื่อนและปฏิรูปการบริหารราชการแผ่นดินคณะที่ 4 คณะกรรมการขับเคลื่อนและปฏิรูปด้านสาธารณสุขครั้งที่ 1/2561 ร่วมกับหน่วยงานที่เกี่ยวข้อง ซึ่งผลการประชุมสรุปสาระสําคัญดังนี้
ที่ประชุมเห็นชอบการเพิ่มคณะกรรมการการขับเคลื่อนและปฏิรูปฯ คณะที่ 4 ทั้งนี้ เพื่อให้ครอบคลุมทั้งสาธารณสุขและสังคม รวมทั้งเชื่อมโยงกับการดําเนินการของคณะกรรมการฯ ให้เป็นไปอย่างสอดคล้องกับยุทธศาตร์ชาติที่ 4 ด้านการสร้างโอกาสและความเสมอภาคทางสังคม ซึ่งกระทรวงสาธารณสุขและกระทรวงการพัฒนาสังคมและความมั่นคงของมนุษย์ได้มีการหารือร่วมกันในการกําหนดประเด็นการดําเนินงานเพิ่มเติมด้านสวัสดิการสังคมปรับปรุงชื่อคําสั่งคณะกรรมการฯจากเดิม “คณะกรรมการขับเคลื่อนและปฏิรูปการบริหารราชการแผ่นดิน คณะที่ 4 คณะกรรมการและปฏิรูปด้านสาธารณสุข” เปลี่ยนชื่อเป็น “คณะกรรมการขับเคลื่อนและปฏิรูปบริหารราชการแผ่นดิน คณะ4 คณะกรรมการขับเคลื่อนและปฏิรูปด้านสาธารณสุขและสังคม” เพื่อให้เกิดการขับเคลื่อนด้านสังคมเป็นไปอย่างมีประสิทธิภาพ ไม่ซ้ําซ้อนกับการทํางานคณะกรรมการขับเคลื่อนและปฏิรูปการบริหารราชการแผ่นดินคณะอื่น
ทั้งนี้ คณะกรรมการใหม่มีแนวทางการขับเคลื่อนและปฏิรูปด้านสาธารณสุขคือสร้างโอกาสการเข้าถึงบริการที่มีคุณภาพของรัฐให้ครอบคลุมและทั่วถึง การพัฒนาระบบหลักประกันทางสังคมให้มีประสิทธิภาพ ส่วนการปฏิรูประบบสวัสดิการสังคมกระทรวงการพัฒนาสังคมและความมั่งคงของมนุษย์ ได้มีการกําหนดขอบเขตของงานสวัสดิการสังคมด้านการประกันรายได้ การมีงานทําและมีสวัสดิการแรงงาน ความมั่งคงปลอดภัยในชีวิตและทรัพย์สิน รวมไปถึงความมั่งคงทางสังคม นันทนาการ บริการทางสังคมของปัจเจกบุคคล โดยมีการขับเคลื่อนที่ต้องเร่งดําเนินการสเรื่องที่มีความสําคัญ 5 เรื่อง ดังนี้ 1) การออม สวัสดิการ และการลงทุนเพื่อสังคม 2) การช่วยเหลือและเพิ่มขีดความสามารถกลุ่มผู้เสียเปรียบในสังคม 3) การจัดการข้อมูลและองค์ความรู้ทางสังคม 4) การพัฒนาระบบสร้างเสริมชุมชนเข้มแข็ง และ5) การมีส่วนร่วม การเรียนรู้ การรับรู้ และการส่งเสริมกิจกรรมทางสังคม โดยบูรณาการความร่วมมือกับหน่วยงานที่เกี่ยวข้อง ได้แก่ กระทรวงการคลัง กระทรวงแรงงาน กระทรวงมหาดไทย กระทรวงยุติธรรม กระทรวงการท่องเที่ยวและกีฬา กระทรวงดิิจิทัลเพื่อเศรษฐกิจและสังคม กระทรวงวัฒนธรรม กรุงเทพมหานคร และสํานักงานตํารวจแห่งชาติ โดยจะมีการร่างคําสั่งและการประชุมคณะอนุกรรมการฯ เพื่อขับเคลื่อนการทํางานในโอกาสต่อไป
--------------------------------
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-กรุงไทยธนาคารแรกนำระบบรับชำระค่ารถโดยสาร ขสมก. สาย Airport Bus ด้วย QR Code
วันพฤหัสบดีที่ 14 มิถุนายน 2561
กรุงไทยธนาคารแรกนําระบบรับชําระค่ารถโดยสาร ขสมก. สาย Airport Bus ด้วย QR Code
โครงการรับชําระค่าโดยสารองค์การขนส่งมวลชนกรุงเทพ (ขสมก.) สาย Airport Bus ผ่าน Krungthai QR Code ซึ่งธนาคารกรุงไทยนําระบบรับชําระเงินอิเล็กทรอนิกส์มาติดตั้งบนรถโดยสาร ขสมก.
วันนี้ (14 มิถุนายน 2561) นายอาคม เติมพิทยาไพสิฐ รัฐมนตรีว่าการกระทรวงคมนาคม เป็นประธานในพิธีเปิดโครงการรับชําระค่าโดยสารองค์การขนส่งมวลชนกรุงเทพ (ขสมก.) สาย Airport Bus ผ่าน Krungthai QR Code ซึ่งธนาคารกรุงไทยนําระบบรับชําระเงินอิเล็กทรอนิกส์มาติดตั้งบนรถโดยสาร ขสมก. เพื่อเป็นทางเลือกให้กับประชาชนในการชําระค่าโดยสาร โดยมี นายประยูร ช่วยแก้ว รองผู้อํานวยการฝ่ายการเดินรถองค์การ รักษาการในตําแหน่งผู้อํานวยการ ขสมก. นายผยง ศรีวณิช กรรมการผู้จัดการใหญ่ ธนาคารกรุงไทย และ นาวาอากาศโท สุธีรวัฒน์ สุวรรณวัฒน์ ผู้อํานวยการท่าอากาศยานดอนเมือง ร่วมพิธี
นายผยง ศรีวณิช กล่าวว่า ในฐานะธนาคารพาณิชย์ของรัฐ ได้ให้การสนับสนุนนโยบาย Thailand 4.0 ที่ต้องการวางโครงสร้างพื้นฐานอิเล็กทรอนิกส์ให้ครอบคลุมทั่วประเทศและขับเคลื่อนสังคมไทยทุกภาคส่วนสู่สังคมไร้เงินสด โดยธนาคารได้รับความไว้วางใจจาก ขสมก. ให้เป็นธนาคารแห่งแรกที่นําระบบรับชําระเงินด้วย QR Code มาติดตั้งบนรถโดยสาร ขสมก. สาย Airport Bus ที่ให้บริการในสนามบินดอนเมือง 4 เส้นทาง โดยนําร่องให้บริการในสาย A1 ดอนเมือง-หมอชิต 2 และ A2 ดอนเมือง-อนุสาวรีย์ชัยสมรภูมิ เมื่อวันที่ 4 มิถุนายน ที่ผ่านมา และเตรียมเปิดให้บริการในสาย A3 ดอนเมือง-สวนลุมพินี สาย A4 ดอนเมือง-สนามหลวง เพื่ออํานวยความสะดวกให้กับประชาชนและนักท่องเที่ยวที่เดินทางระหว่างสนามบินดอนเมืองและพื้นที่ใจกลางเมือง
“ธนาคารได้ติดตั้งแอปพลิเคชั่น เป๋าตุงพลัส ซึ่งเป็น QR Code ที่มีลักษณะพิเศษเฉพาะสําหรับธุรกิจที่มีหลายสาขาย่อย บนรถโดยสาร ขสมก. สาย Airport Bus จํานวน 36 คัน ซึ่งพนักงานเก็บค่าโดยสารสามารถตรวจสอบและยืนยันการทํารายการชําระเงินของผู้โดยสารในเครื่องแท็บเล็ตประจําตัวพนักงาน ขณะที่ ขสมก. สามารถตรวจสอบการทํารายการชําระเงินของรถโดยสารแต่ละคันผ่านเว็บไซต์ สําหรับผู้โดยสารสามารถสแกน QR Code เพื่อชําระเงินผ่าน Mobile Banking ของทุกธนาคาร โดยไม่เสียค่าธรรมเนียม เป็นการเพิ่มศักยภาพด้านการบริหารจัดการเงินสด และลดต้นทุนการจัดการระบบโลจิสติกส์ให้กับ ขสมก.”
นายผยง ศรีวณิช กล่าวในตอนท้ายว่า ด้วยยุทธศาสตร์ Future Banking ที่นํานวัตกรรมทางการเงินมาตอบโจทย์ความต้องการของลูกค้าและประชาชน ซึ่งธนาคารได้ติดตั้ง QR Code ทั้งในหน่วยงานราชการ มหาวิทยาลัย ตลาดประจําจังหวัด รวมไปถึงวัดและมูลนิธิต่างๆ ทั่วประเทศ โดยเป็นธนาคารแรกที่พัฒนาระบบ e-Donation ให้เชื่อมต่อกับกรมสรรพากร กระทรวงการคลัง ผ่านแอปพลิเคชั่น เป๋าตุง เติมบุญ ที่สามารถออกใบอนุโทนาบัตรอิเล็กทรอนิกส์ให้กับผู้บริจาคผ่านอีเมล ลดปัญหาการจัดเก็บและการสูญหาย ช่วยให้สามารถยื่นขอลดหย่อนภาษีได้รวดเร็วขึ้น อีกทั้งยังร่วมมือกับรัฐบาลสนับสนุนการจัดทําบัตรสวัสดิการแห่งรัฐ และติดตั้งเครื่อง EDC ให้กับร้านค้าธงฟ้าประชารัฐ และร้านค้าประชารัฐกองทุนหมู่บ้านและชุมชนเมืองแห่งชาติทั่วประเทศ เพื่อสร้างโอกาสให้ประชาชนทุกภาคส่วนเข้าถึงบริการทางการเงินได้อย่างทั่วถึงและเท่าเทียม
ฝ่ายสื่อสารองค์กรและภาพลักษณ์
โทร.0-2208-4174-8
รัฐบาลไทย-ข่าวทำเนียบรัฐบาล-ไทยอันดับ 3 ด้านขีดความสามารถในการแข่งขันด้านการท่องเที่ยว
วันพุธที่ 13 พฤศจิกายน 2562
ไทยอันดับ 3 ด้านขีดความสามารถในการแข่งขันด้านการท่องเที่ยว
วันพุธที่ 13 พฤศจิกายน 2562
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
สภาเศรษฐกิจโลก หรือ World Economic Forum รายงานอันดับขีดความสามารถในการแข่งขันด้านการท่องเที่ยวของประเทศต่าง ๆ โดยประเทศไทย ได้รับคะแนนรวม 4.5 คะแนน จากคะแนนเต็ม 7 อยู่ในลําดับที่ 3 ในกลุ่มประเทศอาเซียนและอันดับที่ 31 ของโลกจากทั้งหมด 140 ประเทศ โดยดัชนีที่ดีที่สุด 3 อันดับ คือ ด้านทรัพยากรธรรมชาติ โครงสร้างพื้นฐานบริการด้านการท่องเที่ยว ขณะเดียวกันรัฐบาลจะเร่งพัฒนาปรับปรุงข้อจํากัดที่เป็นอุปสรรคต่อการท่องเที่ยว เช่น ความยั่งยืนของสิ่งแวดล้อม ความมั่นคงปลอดภัย สุขภาพและอนามัยให้ดียิ่งขึ้น ซึ่งจะทําให้อันดับของประเทศไทยดีขึ้น ช่วยให้นักท่องเที่ยวเกิดความมั่นใจและดึงดูดการท่องเที่ยว สร้างรายได้ให้แก่ชุมชนอย่างยั่งยืน
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-กระทรวงยุติธรรม โดยกรมบังคับคดี ขายทรัพย์ได้กว่า 143 ล้านบาท ในงาน บ้าน ธอส.เอ็กซ์โป@กรุงเทพฯ ประจำปี 2561
วันเสาร์ที่ 7 กรกฎาคม 2561
กระทรวงยุติธรรม โดยกรมบังคับคดี ขายทรัพย์ได้กว่า 143 ล้านบาท ในงาน บ้าน ธอส.เอ็กซ์โป@กรุงเทพฯ ประจําปี 2561
กระทรวงยุติธรรม โดยกรมบังคับคดี ขายทรัพย์ได้กว่า 143 ล้านบาท ในงาน บ้าน ธอส.เอ็กซ์โป@กรุงเทพฯ ประจําปี 2561
เมื่อวันที่ 6 กรกฎาคม 2561 เวลา 10.00 น. กรมบังคับคดีจัดมหกรรมขายทอดตลาดทรัพย์สินภายในงาน บ้าน ธอส.เอ็กซ์โป@กรุงเทพฯ ประจําปี 2561 ณ ห้องโลตัสศูนย์การประชุมแห่งชาติสิริกิติ์ โดยมีนางสาวรื่นวดี สุวรรณมงคล อธิบดีกรมบังคับคดี พร้อมด้วยนางสาวรัตนาวดี สมบูรณ์ รองอธิบดีกรมบังคับคดี นางศศิวิมล ธนศานติ รองอธิบดีกรมบังคับคดี นายพีระ อัครวัตร รองอธิบดีกรมบังคับคดี และคณะผู้บริหารกรมบังคับคดีไปร่วมดูแลการปฏิบัติหน้าที่ของเจ้าหน้าที่ภายในงาน มหกรรมขายทอดตลาด สําหรับทรัพย์ทีนํามาประกาศขาย เป็นที่ดิน ที่ดินพร้อมสิ่งปลูกสร้าง และห้องชุดของสํานักงานบังคับคดีแพ่งกรุงเทพมหานคร 1-6 ประกาศขายทั้งสิ้น 236 รายการ ราคาประเมินรวม 170,674,941.67 บาท มีผู้สนใจเข้าฟังการขายกว่า 500 คน
โดยผลการขายทอดตลาดในวันนี้ ขายได้ 91 คดี 91 รายการ ราคาประเมินรวม 85,205,406.10 บาท ขายได้เป็นเงินทั้งสิ้น 143,290,000 บาท ซึ่งราคาขายได้สูงกว่าราคาประเมิน คิดเป็นร้อยละ 68.17 โดยในการนี้ผู้เข้าซื้อทรัพย์ได้วางหลักประกัน จํานวน 171 ราย เป็นเงิน 19,850,000 บาท โดยใช้ระบบ edc จํานวน 44 รายเป็นจํานวนเงิน 5,985,000 บาท ซึ่งเมื่อเปรียบเทียบกับราคาขายของปีที่แล้วพบว่าปีนี้สามารถขายได้สูงกว่าปีที่แล้ว คิดเป็นร้อยละ 11.72
รัฐบาลไทย-ข่าวทำเนียบรัฐบาล-ทูต 8 ประเทศ ตักบาตร เวียนเทียน ร่วมกับพุทธศาสนิกชนไทยในวันมาฆบูชา
วันพุธที่ 12 กุมภาพันธ์ 2563
ทูต 8 ประเทศ ตักบาตร เวียนเทียน ร่วมกับพุทธศาสนิกชนไทยในวันมาฆบูชา
ทูต 8 ประเทศ ตักบาตร เวียนเทียน ร่วมกับพุทธศาสนิกชนไทยในวันมาฆบูชา
ทูต 8 ประเทศ ตักบาตร เวียนเทียน ร่วมกับพุทธศาสนิกชนไทยในวันมาฆบูชา
วันที่ 8 กุมภาพันธ์ 2563 เวลา 07.00 น. นายอิทธิพล คุณปลื้ม รัฐมนตรีว่าการกระทรวงวัฒนธรรม (รมว.วธ.) เป็นประธานในพิธีเจริญพระพุทธมนต์ ตักบาตร และเวียนเทียน ร่วมกับคณะทูตานุทูตประเทศที่นับถือพระพุทธศาสนา เนื่องในเทศกาลมาฆบูชา ประจําปี พ.ศ. ๒๕๖๓ ณ ศาลาพระราชศรัทธา วัดปทุมวนาราม เขตปทุมวัน กรุงเทพมหานคร
นายอิทธิพล กล่าวว่า การจัดกิจกรรมส่งเสริมพระพุทธศาสนา เนื่องในเทศกาลมาฆบูชาปีนี้ จัดขึ้นระหว่างวันที่ 6 – 8 กุมภาพันธ์ 2563 ทั้งในส่วนกลางและส่วนภูมิภาค โดยในวันที่ 8 กุมภาพันธ์ ตรงกับวันมาฆบูชา กรมการศาสนาได้จัดพิธีเจริญพระพุทธมนต์ ตักบาตร และเวียนเทียน โดยมีทูตานุทูตจากประเทศที่นับถือพระพุทธศาสนา 8 ประเทศ เข้าร่วมกิจกรรม ประกอบด้วย ประเทศอินเดีย ภูฏาน พม่า เวียดนาม ญี่ปุ่น ศรีลังกา กัมพูชาและเนปาล พร้อมทั้งเยี่ยมชมพิพิธภัณฑ์พระอาจารย์มั่น ภูริทัตโต ในส่วนภูมิภาค จัดกิจกรรม ณ วัดหรือสถานที่จัดกิจกรรม และจัดงานมาฆบูชาอาเซียนใน 16 จังหวัดที่มีชายแดนติดกับประเทศเพื่อนบ้าน ได้แก่ จังหวัดตาก เชียงราย แม่ฮ่องสอน สระแก้ว ตราด สุรินทร์ มุกดาหาร บึงกาฬ หนองคาย อุบลราชธานี นครพนม เลย ศรีสะเกษ ระนอง สงขลา และสตูล โดยการจัดกิจกรรมในครั้งนี้เพื่อส่งเสริมศาสนิกชนให้เข้าวัด และร่วมกันประกอบศาสนพิธี
ในวันสําคัญทางพระพุทธศาสนา และยังเป็นการสร้างความสัมพันธ์อันดีระหว่างประเทศ โดยใช้มิติและกิจกรรมทางพระพุทธศาสนาเป็นตัวเชื่อมโยง ซึ่งทูตานุทูตที่เข้าร่วมกิจกรรม ล้วนมีบทบาทสําคัญในการให้ความร่วมมือในการจัดกิจกรรมทางพระพุทธศาสนา และสนับสนุนกิจกรรมเผยแผ่พระพุทธศาสนาร่วมกับประเทศไทยมาโดยตลอด การเชิญคณะทูตานุทูตเข้าร่วมกิจกรรมในครั้งนี้ จะเป็นการสานต่อความร่วมมือในการจัดกิจกรรมด้านศาสนาอย่างเป็นรูปธรรม รวมถึงเป็นแนวทางเพื่อการส่งเสริมให้พุทธศาสนิกชนในแต่ละประเทศได้น้อมนําหลักธรรมไปประพฤติปฏิบัติในการดําเนินชีวิต
นายอิทธิพล กล่าวต่อว่า สําหรับกิจกรรมส่งเสริมพระพุทธศาสนาเนื่องในเทศกาลมาฆบูชา ปี 2563
จัดขึ้นทั่วประเทศ ณ วัดหรือสถานที่สําคัญที่แต่ละจังหวัดกําหนด เพื่อรําลึกถึงวันสําคัญทางพระพุทธศาสนา คือ วันมาฆบูชา เป็นวันที่เกิดเหตุการณ์สําคัญทางพระพุทธศาสนา คือ 1. เป็นวันเพ็ญเดือนมาฆมาส 2. เป็นวันที่พระสงฆ์ จํานวน 1,250 รูป มาเฝ้าพระพุทธเจ้าพร้อมกันโดยมิได้นัดหมาย 3. ภิกษุเหล่านั้นล้วนเป็นเอหิภิกขุ คือ ได้รับการอุปสมบทจากพระพุทธเจ้า 4. ภิกษุเหล่านั้นล้วนเป็นพระอรหันต์ การประจวบพร้อมกันด้วยเหตุการณ์
ทั้ง 4 นี้ จึงเรียกว่า วันจาตุรงคสันนิบาต คือการประชุมซึ่งประกอบด้วยองค์ 4 ในวันดังกล่าว พระพุทธเจ้าทรงแสดงโอวาทปาติโมกข์ เป็นการวางหลักธรรมทางพระพุทธศาสนาไว้ 3 ประการ คือ ไม่ทําความชั่วทั้งปวง ทําแต่ความดี ทําจิตใจให้ผ่องใส
กรมการศาสนา กระทรวงวัฒนธรรม ขอเชิญชวนพุทธศาสนิกชนทุกท่านเข้าร่วมกิจกรรมทางพระพุทธศาสนา ทําบุญ ตักบาตร เวียนเทียน ณ วัดใกล้บ้าน หรือสถานที่จัดกิจกรรมทั่วประเทศ น้อมนําหลักธรรมคําสอนทางพระพุทธศาสนาไปปฏิบัติ เพื่อพัฒนาตนเอง ครอบครัว และสังคม ให้มีความสงบสุขอย่างยั่งยืนต่อไป.
.....................................
รัฐบาลไทย-ข่าวทำเนียบรัฐบาล-รัฐมนตรีเกษตรฯ ลงพื้นที่ขอนแก่นตรวจการบ้านซิงเกิลคอมมานด์ พร้อมลงตรวจแปลงใหญ่ผักปลอดภัย
วันจันทร์ที่ 30 มกราคม 2560
รัฐมนตรีเกษตรฯ ลงพื้นที่ขอนแก่นตรวจการบ้านซิงเกิลคอมมานด์ พร้อมลงตรวจแปลงใหญ่ผักปลอดภัย
รัฐมนตรีเกษตรฯ ลงพื้นที่ขอนแก่นตรวจการบ้านซิงเกิลคอมมานด์ พร้อมลงตรวจแปลงใหญ่ผักปลอดภัย –มะม่วงน้ําดอกไม้สีทองชี้เกษตรกรปรับแผนปลูกตามแนวรัฐ เชื่อภายใน 5 ปีดันแปลงใหญ่ 7 พันแปลงตามเป้า
พล.อ.ฉัตรชัย สาริกัลยะ รัฐมนตรีว่าการเกษตรและสหกรณ์ เปิดเผยภายหลังร่วมประชุมคณะกรรมการขับเคลื่อนนโยบายนโยบายของกระทรวงเกษตรแบบเบ็ดเสร็จ หรือ ซิงเกิลส์คอมมานด์ จ.ขอนแก่น เพื่อติดตามผลการดําเนินงานตามนโยบายกระทรวงเกษตรในปี 2560 และเพื่อคัดเลือกแปลงใหญ่ที่ซิงเกิลคอมมานด์นําเสนอก่อนลงพื้นที่จริงณ สํานักงานเกษตรและสหกรณ์จังหวัดขอนแก่น ว่า ข้าราชการกระทรวงเกษตรฯต้องเป็นสมาทร์ออฟฟิตเชอร์ให้ได้ ต้องเก่งก่อนจึงไปสอนเกษตรกรเป็นสมาร์ทฟาร์มเมอร์ได้ ซึ่งนโยบายของกระทรวงเน้นย้ําให้ทุกพื้นที่นํากระบวนการสหกรณ์มาพัฒนาเกษตรแปลงใหญ่ ร่วมกับจัดโซนนิ่งเกษตร ส่งเสริมเกษตรอินทรีย์ เกษตรผสมผสานตามแนวทษฎีใหม่ ธนาคารเกษตร วางแผนผลิตข้าวครบวงจร จัดที่ดินทํากิน ในพื้นที่สปก. และวางระบบส่งน้ําให้ทั่วถึงพื้นที่เกษตรมากที่สุด เพื่อขับเคลื่อนเกษตรแปลงใหญ่ให้เกิดขึ้นจริงตามที่ได้ตามเป้าหมายกว่า 7,000 แปลงภายในระยะเวลา 5 ปี
“เป้าหมายการผลักดันแปลงใหญ่ ใน 5 ปี มี 7,000 แปลง มีการบริหารจัดการที่ดี ผลิตสินค้ามีคุณภาพ โดยในปี59 จากแปลงใหญ่600 แปลง ทําได้จริง 400 แปลงสามารถลดต้นทุนการผลิตได้ 1,500ล้านบาท เกษตรกรมีรายได้เพิ่ม 4 หมื่นกว่าบาท/ราย ปีนี้อัตราการเพิ่มแปลงใหญ่จะสูงขึ้น โดยหัวใจสําคัญ คือ การนําเอานวตกรรมเทคโนโลยีใหม่ๆ มาช่วย มีการตลาดรองรับ” พลเอกฉัตรชัย กล่าว
พลเอกฉัตรชัย กล่าวเพิ่มเติมอีกว่า พื้นที่แปลงใหญ่ที่จะลงตรวจเยี่ยมแบบไม่มีการเตรียมการหรือแจ้งล่วงหน้าครั้งนี้ มีด้วยกัน 2 แปลง คือ แปลงผักปลอดภัยกลุ่มเกษตรกรทําสวนบ้านโนนเขลา อ.เมือง จ.ขอนแก่น ซึ่งปรับเปลี่ยนการเพาะปลูกตามนโยบายแปลงใหญ่ จากพื้นที่ปลูกข้าวเดิมและปลูกผักเคมีมาเป็นผักปลอดภัย GAPจํานวน 360 ไร่ เกษตรกร 50 ราย ซึ่งนอกจากกระทรวงเกษตรฯ โดยหน่วยงานในพื้นที่จะพัฒนาองค์ความรู้ เทคโนโลยีการผลิต ยังได้ประสานให้เทสโก้โลตัสเข้ามารับซื้อผลผลิตจากเกษตรกรเฉลี่ย 13,000 กก.รายได้ประมาณ 37,000 บาท/วัน
จากนั้นได้ลงพื้นที่วิสาหกิจชุมชนมะม่วงบ้านแฮด ต.หนองแซง อ.บ้านแฮด ซึ่งเป็นกลุ่มเกษตรแปลงใหญ่ที่ปลูกมะม่วงน้ําดอกไม้สีทอง 1,323 ไร่ สมาชิก 55 ราย โดยใช้แนวทางของกระทรวงเกษตรเข้ามาบูรณาการทั้งการลดต้นทุน การเพิ่มผลผลิต และดัดแปลงให้มะม่วงออกผลนอกฤดูกาลเพื่อให้ราคาดีขึ้นและการทําตลาดซึ่งกลุ่มเกษตรกรมีการส่งออก กิโลกรัมละ 140 บาท ส่งไปยังเกาหลี 60% ญี่ปุ่น 30% จีนและยุโรปอีก 10% โดยในปี 2559 ส่งออกกว่า 226 ตัน สร้างรายได้กว่า 25 ล้านบาท
...................................
กลุ่มโฆษกและวิเคราะห์ข่าว กองเกษตรสารนิเทศ
สํานักงานปลัดกระทรวงเกษตรและสหกรณ์
โทร 02-2810859 แฟกซ์ 02-2822871
moacnews@gmail.com
www.moac.go.th
www.facebook.com/kasetthai
รัฐบาลไทย-ข่าวทำเนียบรัฐบาล-รัฐบาลส่งเสริมการพัฒนาและค้าขายทุเรียนสะเด็ดน้ำยะลา
วันอังคารที่ 13 สิงหาคม 2562
รัฐบาลส่งเสริมการพัฒนาและค้าขายทุเรียนสะเด็ดน้ํายะลา
วันจันทร์ที่ 12 สิงหาคม 2562
​
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
รัฐบาลส่งเสริมการพัฒนาและค้าขายทุเรียนสะเด็ดน้ํายะลา ซึ่งเป็นทุเรียนคุณภาพ รสชาติดี เป็นที่ต้องการของตลาดทั้งภายในและต่างประเทศ มีผลผลิตรวมมากกว่า 41,000 ตันต่อปี ช่วยสร้างรายได้ 1,600 ล้านบาทต่อปี โดยจังหวัดยะลาเป็นแหล่งปลูกทุเรียนแหล่งใหญ่ที่สุดในภาคใต้ตอนล่าง จึงกําหนดแนวทางการพัฒนา “ยะลาเมืองทุเรียน” เน้นการผลิตทุเรียนแบบแปลงใหญ่เป็นหลัก ซึ่งจะช่วยลดต้นทุน เพิ่มคุณภาพผลผลิต และสร้างมูลค่าเพิ่มจากการแปรรูป พร้อมทั้งสนับสนุนด้านการตลาดครอบคุลมทั้งการค้าส่งและธุรกิจแปรรูปทุเรียนในพื้นที่ 5 จังหวัดชายแดนภาคใต้ สอดคล้องกับแนวทางของรัฐบาลที่ต้องการให้เกษตรกรมีทางเลือกในการเพาะปลูก ช่วยสร้างงาน สร้างรายได้ ทดแทนการปลูกพืชเพียงชนิดเดียว
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-ผู้ช่วยโฆษกรัฐบาลเผย นายกรัฐมนตรีขอบคุณเจ้าหน้าที่ทุกภาคส่วนที่ช่วยกันดูแลความปลอดภัยและอำนวยความสะดวกในการเดินทางแก่ประชาชนในช่วงเทศกาลสงกรานต์
วันอังคารที่ 17 เมษายน 2561
ผู้ช่วยโฆษกรัฐบาลเผย นายกรัฐมนตรีขอบคุณเจ้าหน้าที่ทุกภาคส่วนที่ช่วยกันดูแลความปลอดภัยและอํานวยความสะดวกในการเดินทางแก่ประชาชนในช่วงเทศกาลสงกรานต์
นายกฯ ขอบคุณเจ้าหน้าที่ทุกภาคส่วนที่ช่วยกันดูแลความปลอดภัยและอํานวยความสะดวกในการเดินทางแก่ประชาชนในช่วงเทศกาลสงกรานต์ พร้อมกําชับเจ้าหน้าที่ที่เกี่ยวข้องเตรียมรับมือสภาพอากาศแปรปรวนและมาตรการดูแลบรรเทาทุกข์ประชาชนหากเกิดเหตุจากสถานการณ์ดังกล่าวขึ้น
วันนี้ (17 เม.ย. 61 ) เวลา 14.00 น. ณ ศูนย์แถลงข่าวรัฐบาล ตึกนารีสโมสร ทําเนียบรัฐบาล ภายหลังเสร็จสิ้นการประชุมคณะรัฐมนตรี (ครม.) ซึ่งมีพลเอก ประยุทธ์ จันทร์โอชา นายกรัฐมนตรี เป็นประธานฯพ.อ.หญิงทักษดา สังขจันทร์ ผู้ช่วยโฆษกประจําสํานักนายกรัฐมนตรี ได้กล่าวถึงเรื่องที่นายกรัฐมนตรีแจ้งต่อที่ประชุมว่า นายกรัฐมนตรีขอบคุณเจ้าหน้าที่ทุกภาคส่วนและอาสาสมัครต่าง ๆ ที่ได้ช่วยกันดูแลความปลอดภัยและอํานวยความสะดวกให้กับประชาชนที่เดินทางในช่วงเทศกาลประเพณีสงกรานต์ที่ผ่านมา อย่างไรก็ตามแม้เทศกาลสงกรานต์จะเสร็จสิ้นไปแล้ว แต่ขอให้ทุกฝ่ายที่เกี่ยวข้องได้ช่วยกันรณรงค์เรื่องความปลอดภัยในการใช้รถใช้ถนนอย่างต่อเนื่องต่อไป เนื่องจากปีนี้ยังพบว่ามีการเกิดอุบัติเหตุและการสูญเสียในอัตราที่สูง ถึงแม้รัฐบาลจะมีการตั้งด่านกวดขัน บังคับใช้และควบคุมดูแลความปลอดภัยบนถนนสายหลัก แต่บนถนนสายรองยังมีการละเมิดกฎจราจรจํานวนมาก นายกรัฐมนตรี จึงเน้นย้ําว่าในครั้งต่อไปให้ดูแลความปลอดภัยและอํานวยความสะดวกทั้งในส่วนของถนนสายหลักควบคู่ถนนสายรองต่าง ๆ ด้วย รวมถึงกวดขันให้มากขึ้นในเรื่องการดื่มเครื่องดื่มแอลกอฮอล์และสุรา และการขับขี่รถเร็วเกินกว่าที่กําหนด
พร้อมกันนี้ ขอให้สื่อมวลชนได้ช่วยกันแจ้งเตือนประชาชนรับทราบเกี่ยวกับสภาพอากาศและฝนตกฟ้าคะนองในช่วงนี้ รวมถึงหน่วยงานต่าง ๆ ที่เกี่ยวข้องในด้านการบรรเทาทุกข์ได้เตรียมพร้อมรับมือกับสถานการณ์ดังกล่าว ตลอดจนมาตรการดูแลช่วยเหลือประชาชนหากเกิดเหตุขึ้นจากสภาพอากาศแปรปรวน
-------------------
กลุ่มประชาสัมพันธ์และเผยแพร่ สํานักโฆษก